bombman/thwiki-2026-super-clean-10k huggingface dataset:
ศาสนาอิสลามในอิรักมีประวัติศาสตร์อันยาวนานและซับซ้อนมาเกือบ 1,400 ปี นับตั้งแต่ศาสดามุฮัมมัดมีชีวิตจนเสียชีวิตใน ค.ศ. 632 เนื่องจากเป็นหนึ่งในสถานที่แรกของโลกที่รับอิสลาม อิรักเป็นชาติที่มีมุสลิมเป็นส่วนใหญ่ที่ประชากรประมาณร้อยละ 98 ระบุตนเองเป็นมุสลิม อิสลามในอิรักแบ่งออกเป็นสองนิกาย: ชีอะฮ์ที่มีผู้นับถือประมาณร้อยละ 50-60 และซุนนีที่มีผู้นับถือประมาณร้อยละ 35-45 แบกแดด ซึ่งเคยเป็นเมืองหลวงของรัฐเคาะลีฟะฮ์อับบาซียะฮ์และศูนย์กลางวิชาการอิสลาม เป็นหนึ่งในเมืองทางศาสนาที่สำคัญที่สุดในประเทศอิรัก ถือเป็นสถานที่สำคัญมากต่อชุมชนชีอะฮ์และซุนนี ย่านกาซิมียะฮ์ในแบกแดดมีชื่อเสียงจากการมีศาลเจ้าอิหม่ามชีอะฮ์ที่สำคัญสองคน ส่วนกัรบะลาอ์ได้รับเกียรติจากการเป็นที่ตั้งยุทธการที่กัรบะลาอ์ใน ค.ศ. 680 ที่มีผลกระทบต่อความเชื่อและการปฏิบัติของชีอะฮ์อย่างมีนัยยะสำคัญ สุสานของอะลี อิหม่ามชีอะฮ์คนแรกและเคาะลีฟะฮ์คนที่ 4 ตั้งอยู่ที่นาจาฟ ซึ่งเป็นอีกเมืองสำคัญ ทำให้เมืองนี้เป็นจุดแสวงบุญสำคัญ อะบูฮะนีฟะฮ์ นักคิดซุนนีผู้มีชื่อเสียง ได้รับการสอนที่กูฟะฮ์ และอิบน์ ฮันบัลสอนในกรุงแบกแดด ตลอดทั้งประวัติศาสตร์ อิรักเป็นแหล่งที่ตั้งของฟิตนะฮ์ (การแตกแยกทางศาสนา) หลายครั้งที่ทำให้วิธีการติดต่อสื่อสารระหว่างนิกายต่าง ๆ เปลี่ยนแปลงไป ทำให้ที่นี่เป็นสถานที่สำคัญสำหรับการศึกษาประวัติศาสตร์อิสลามและความสัมพันธ์ระหว่างนิกายต่าง ๆ ประชากรศาสตร์ ข้อมูลผู้นับถือศาสนาในประชากรอิรักยังคงคลุมเครือ โดยร้อยละ 95–99 ของประชากรเป็นมุสลิม เดอะเวิลด์แฟกต์บุ๊กใน ค.ศ. 2015 ประมาณการว่าร้อยละ 29–34 นับถือนิกายซุนนี และร้อยละ 64–69 นับถือนิกายชีอะฮ์ รายงานจากผลสำรวจของสำนักวิจัยพิวใน ค.ศ. 2011 ร้อยละ 51 บอกว่าตนนับถือชีอะฮ์ และร้อยละ 42 นับถือซุนนี ภาพ الخلفاء في بغداد.มัสยิดอัลคุละฟาอ์ แบกแดด Husayn Shrine by Tasnimnews |ศาลเจ้าอิหม่ามฮุซัยน์ กัรบะลาอ์ Ali Holy Shrine (Bab Alqibla) main gate 10 Muharram 1435 |ชีอะฮ์ฉลองในเดือนมุฮัรร็อมที่เมืองศักดิ์สิทธิ์กัรบะลาอ์ ali usnavy (PD).มัสยิดอิหม่ามอะลี นาจาฟ Samarra-Wielki Meczet ze spiralnym minaretem - |หออะซานเกลียวที่มัสยิดใหญ่แห่งซามัรรออ์ อ้างอิง
เชื่อว่าทรงเป็นธรรมบาล ธรรมบาล (ทิเบต: ཆོས་སྐྱོང་ , จีน: 達磨波羅, 護法神, 護法鬼神, 諸天鬼神, 護法龍天, 諸天善神) เป็นเทพโกรธวิฆนันตกะในศาสนาพุทธ ความหมายของธรรมบาลคือ 'ผู้ปกป้องธรรม' หรืออาจแปลเป็น 'ผู้ปกป้องกฎ' (ธรรมแปลว่ากฎ) ธรรมบาลแบ่งออกเป็นสองแบบ คือ ผู้พิทักษ์ทางโลก และผู้พิทักษ์ทางปัญญา มีเพียงแบบหลังเท่านั้นที่เป็นสิ่งมีชีวิตซึ่งบรรลุแล้ว ในธรรมเนียมมหายานและตันตระ โดยทั่วไปแสดงประติมานวิทยาของธรรมบาลในรูปที่มีความดุร้ายและโกรธเกรี้ยว ซึ่งมีไว้เพื่อแสดงเจตจำนงในการปกปักษ์ศาสนิกชนและขจัดสิ่งชั่วร้ายออกไป ธรรมบาลจัดเป็นหนึ่งใน อัษฏคัตยะ (อมนุษย์แปดจำพวก) ซึ่งที่เหลือคือครุฑ, เทวดา, นาค, ยักษ์, คนธรรพ์ อสูร, กินนร และ มโหราคะ ส่วนในประติมานวิทยาของวัชรยานและทางกา ธรรมบาลมีลักษณะน่ากลัว มีหลายหัว หลายมือ หลายเท้า, มีผิวกายน้ำเงิน ดำ หรือแดง มีเขี้ยว และแสดงออกอย่างดุร้าย ทั้งนี้ความดุร้ายนี้แสดงออกเพื่อประโยชน์ของศาสนิกชนทั้งนั้น ปรากฏหลักฐานการบูชาธรรมบาลในธรรมเนียมทิเบตย้อนไปถึงต้นคริสต์ศตวรรษที่ 8 อ้างอิง
วัดสุวรรณคีรีเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะรน อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 9 ไร่ 2 งาน 93.10 ตารางวา มีที่ธรณีสงฆ์ 6 แปลง เนื้อที่ 24 ไร่ 2 งาน 57.40 ตารางวา วัดสุวรรณคีรีเขตตั้งวัดเมื่อ พ.ศ. 2452 เดิมชื่อ วัดกะรน ตามชื่อบ้าน ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 40 เมตร ยาว 60 เมตร ในด้านการศึกษาทางวัดเปิดสอนพระปริยัติธรรมเริ่มมาตั้งแต่ พ.ศ. 2523 เปิดโรงเรียนสอนเด็กก่อนเกณฑ์เมื่อ พ.ศ. 2526 อาคารเสนาสนะที่สำคัญ ได้แก่ อุโบสถกว้าง 40 เมตร ยาว 60 เมตร บานประตู และหน้าต่างทุกบาน แกะสลักเป็นเรื่องราวเกี่ยวกับ พุทธประวัติและทศชาติชาดก ศาลาการเปรียญกว้าง 16 เมตร ยาว 25 เมตร สร้าง พ.ศ. 2515 และกุฏิสงฆ์จำนวน 4 หลัง ส่วนมากเสาหล่อด้วยคอนกรีตเครื่องบนเป็นไม้ ปูชนียวัตถุ ได้แก่ พระพุทธรูปในอุโบสถ 3 องค์ ที่ศาลาการเปรียญจำนวน 17 องค์ พระเชียงแสน พระสุโขทัย และพระนารายณ์ทรงโคประดิษฐานอยู่ที่กุฏิหลังใหญ่ ในช่วงเดือนกุมภาพันธ์ถึงเดือนมีนาคมของทุกปี วัดมีการจัดงานเฉลิมฉลองที่ยิ่งใหญ่ คือ งานปิดทองพระนารายณ์ อ้างอิง สุวรรณคีรีเขต
แกรนด์เทฟต์ออโต V เป็นเกมแอ็กชันผจญภัย พัฒนาโดยร็อกสตาร์นอร์ท และจัดจำหน่ายโดยร็อกสตาร์เกมส์ นับเป็นเกมภาคหลักเกมแรกนับตั้งแต่ แกรนด์เทฟต์ออโต IV วางจำหน่ายเมื่อปี 2008 โดยที่เนื้อเรื่องเกิดขึ้นในรัฐแซนแอนเดรียส์ ซึ่งมีเค้าโครงจากเซาเทิร์นแคลิฟอร์เนีย รูปแบบผู้เล่นคนเดียวนั้น ดำเนินเรื่องผ่านตัวละครเอก 3 คน ได้แก่ ไมเคิล เด ซานตา อดีตโจรปล้นธนาคาร, แฟรงคิน คลินตัน นักเลงข้างถนน และเทรเวอร์ ฟิลิปส์ ผู้ค้ายาและลักลอบค้าอาวุธ ที่พยายามโจรกรรมภายใต้ความกดดันจากหน่วยงานรัฐบาลและตัวเลขอาชญากรรมที่เพิ่มขึ้น ตัวเกมออกแบบให้ผู้เล่นนั้นสามารถกระทำการใด ๆ ก็ได้ภายในรัฐแซนแอนเดรียส์ โดยมีทั้งพื้นที่ชนบท และ เมืองที่สมมติขึ้นมาคือ ลอสซานโตส ซึ่งมีเค้าโครงจากเมืองลอสแอนเจลิส ตัวเกมนั้นสามารถเล่นได้ในรูปแบบมุมมองบุคคลที่สาม หรือ บุคคลที่หนึ่ง โลกใน แกรนด์เทฟต์ออโต V นั้นสามารถสำรวจได้ด้วยการเดินหรือใช้พาหนะต่าง ๆ ภายในเกม โดยที่ผู้เล่นสามารถเล่นได้ถึงสามตัวละครสลับไปมาระหว่างการเล่นหรือทำภารกิจและสลับเพื่อทำภารกิจที่มีตัวละครใด ๆ เป็นเงื่อนไข เนื้อเรื่องหลักของ แกรนด์เทฟต์ออโต V นั้นมุ่งไปยังลำดับการโจรกรรม บางภารกิจนั้นต้องใช้อาวุธขณะขับพาหนะไปด้วย และผู้เล่นที่ทำผิดกฎหมายในเกมนั้นจะถูกลงโทษผ่านการให้ดาว ซึ่งแสดงถึงระดับความผิดที่ทำลงไปพร้อมความรุนแรงในการลงโทษจากตำรวจภายในเกมที่เพิ่มขึ้น ส่วนในรูปแบบการเล่นหลายคนคือ แกรนด์เทฟต์ออโตออนไลน์ ซึ่งรองรับผู้เล่นมากถึง 30 คนในการเล่นแบบมีส่วนร่วมต่อกันและการแข่งขันที่หลากหลาย เกมเริ่มต้นพัฒนาหลังจากที่ร็อกสตาร์ได้วางจำหน่ายแกรนด์เทฟต์ออโต IV ไม่นานและเป็นการพัฒนาร่วมกันของสตูดิโอร็อกสตาร์ทั่วโลก ทีมพัฒนาเป็นทีมที่เคยพัฒนาเกมที่ประสบความสำเร็จสูงอย่าง เรดเดดรีเดมชัน และ แม็กซ์เพน 3 และออกแบบเกมโดยมีตัวละครเอกสามคนเพื่อสร้างสรรค์สิ่งใหม่ ๆ ตามโครงสร้างหลักของภาคก่อน (อ่านต่อ...) บทความคัดสรรก่อนหน้านี้: สมเด็จพระเจ้าอุทุมพร – สากลที่สี่ – สโมสรฟุตบอลลิเวอร์พูลที่เก็บถาวร – บทความคัดสรรอื่น ๆ
ธรรมนูญว่าด้วยบรรพชิต กำหนดให้บรรพชิตคาทอลิกในฝรั่งเศส ต้องกล่าวปฏิญาณความภักดีต่อประเทศ ในช่วงการปฏิวัติฝรั่งเศส ธรรมนูญว่าด้วยบรรพชิต เป็นกฎหมายที่ผ่านสภาเมื่อวันที่ 12 กรกฎาคม ค.ศ. 1790 และได้รับการลงพระปรมาภิไธยโดยพระเจ้าหลุยส์ที่ 16 เมื่อวันที่ 24 สิงหาคมของปีเดียวกัน เพื่อบังคับใช้เหนือบรรพชิตคาทอลิกทั้งหมดในฝรั่งเศส กฎหมายฉบับนี้ยุบสังฆมณฑลทั่วประเทศจาก 135 แห่งเหลือเพียง 84 แห่ง ยุบสมณศักดิ์ของบรรพชิตให้เหลือน้อยลง กำหนดให้บรรพชิตทั้งหมดในประเทศคือผู้รับเงินเดือนจากรัฐ ดังนั้น บรรพชิตทุกระดับชั้นจะต้องกล่าวปฏิญาณความภักดีต่อประเทศและจะปฏิบัติตามรัฐธรรมนูญฝรั่งเศส ทั้งยังอนุญาตให้บรรพชิตทิ้งคำปฏิญาณออกมาใช้ชีวิตเป็นฆราวาส โดยกำหนดให้แต่ละเทศบาลเป็นผู้กำกับดูแลคณะสงฆ์ในแต่ละท้องถิ่น อัตราผู้ปฏิญาณตามธรรมนูญฯในแต่ละจังหวัดของฝรั่งเศส ค.ศ. 1791 กฎหมายฉบับนี้สร้างความไม่พอใจต่อพระสันตะปาปาอย่างมาก ในวันที่ 10 มีนาคม ค.ศ. 1791 สมเด็จพระสันตะปาปาปิอุสที่ 6 ประกาศเนื้อหาในธรรมนูญดังกล่าวขัดกับหลักศาสนาที่ว่าต้องภักดีต่อพระเจ้าองค์เดียว หากบรรพชิตคนใดยังไม่ปฏิญาณ ก็จงยืนกรานไม่ปฏิญาณต่อไป หากใครปฏิญาณไปแล้ว ก็จงถอนคำปฏิญาณภายในสี่สิบวัน คณะสงฆ์ฝรั่งเศสจึงแตกเป็นสองกลุ่มคือ กลุ่มปฏิญาณ และกลุ่มไม่ปฏิญาณ ก่อนหน้าที่กฎหมายฉบับนี้จะถูกตราขึ้น คณะสงฆ์คาทอลิกในฝรั่งเศสเผชิญกับการเบียดเบียนหลายประการแล้ว อาทิ ยกเลิกการถวายทศางค์, ศาสนสถานคาทอลิกทั้งหมดในฝรั่งเศสถูกยึดเป็นทรัพย์สินของรัฐ อ้างอิง
วัดพวกแต้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ ไม่มีหลักฐานความเป็นมาในการสร้างวัดพวกแต้ม แต่จากหลักฐานทางโบราณวัตถุต่าง ๆ ภายในวัด ทำให้สันนิษฐานได้ว่าสร้างขึ้นเมื่อ เมื่อ พ.ศ. 2460 โดยมีวัตถุประสงค์เพื่อสะสมบุญ ล้างบาป หาความสุขสงบและเพื่อเป็นสิ่งยึดเหนี่ยวทางจิตใจ โดยคำว่า 'พวก' หมายถึง หัวหน้าหมู่ซึ่งเป็นขุนนางยศต่ำ พวกแต้มคงเป็นขุนนางที่มีหน้าที่ควบคุมด้านการช่างโดยเฉพาะอย่างยิ่งด้านการเขียนภาพจิตรกรรม การลงรักปิดทอง หรือ ปิดทองร่องชาด เมื่อกลับจากการทำสงครามจึงได้รับปูนบำเหน็จแล้วนำเงินนี้มาสร้างวัดเพื่อล้างบาป อาจารย์สมโชติ อ๋องสกุล กล่าวว่า วัดพวกแต้ม เดิมชื่อ วัดต้องแต้ม โดยคำว่า ต้อง มีความหมายว่า ปัก สลักหรือฉลุ ต่อมาเรียกเพี้ยนมาเป็น 'วัดพวกแต้ม' เหตุที่ให้ความหมายเช่นนี้อาจมาจากการที่ ในละแวกใกล้เคียงกับวัดมีอาชีพทำเครื่องฉลุมาตั้งแต่สมัยพระเจ้ากาวิโลรสสุริยวงศ์ก็เป็นได้ อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2486 และบูรณะครั้งล่าสุดเมื่อ พ.ศ. 2533 เป็นอุโบสถทรงพื้นเมืองมีลวดลายและไม้แกะสลัก วิหารศิลปะล้านนา หลังคาซ้อนกันหลายชั้น ด้านหน้าทำเป็นมุขโถงยื่นออกมาคลุมราวบันไดพญานาค และมีมุขเข้าทางด้านข้าง ลวดลายหน้าหน้าเป็นลายพรรณพฤกษา ประตูด้านหน้าแกะสลักเป็นรูปเทวดายืนประนมหัตถ์ แกะสลักด้วยไม้ปิดทอง หอไตรสร้างแบบผสมผสานระหว่างล้านนากับพม่าและได้รับการบูรณะดัดแปลงในภายหลัง เจดีย์ศิลปะพม่า มอญ ปนศรีวิชัย คงได้รับการอุปถัมภ์จากคหบดีชาวพม่า มีการตกตกแต่งลวดลายบนเจดีย์ในการบูรณะ องค์ระฆังจนถึงฉัตรมีรูปแบบพม่า มอญอย่างชัดเจน อ้างอิง พวกแต้ม
วัดพุทธภูมิ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสะเตง อำเภอเมืองยะลา จังหวัดยะลา ที่ดินที่ตั้งวัดมีเนื้อที่ 30 ไร่ 1 งาน 42 ตารางวา วัดพุทธภูมิ เดิมชื่อ วัดนิบง ซึ่งพระรัฐกิจวิจารณ์ (สวาสดิ์ ณ นคร) มีที่ดินที่จับจองไว้บริเวณด้านหลังสถานีรถไฟ เป็นที่ดินรกร้างว่างเปล่าเป็นดงไม้ไผ่และไม้ตะเสาเป็นส่วนใหญ่ เพื่อเปิดเป็นบ่อนชนโคขึ้น จึงมีคนมาอาศัยอยู่มากขึ้น จากนั้นจึงริเริ่มที่จะสร้างวัด โดยโดยนายรักษ์ อินทร์ศวรได้ไปนิมนต์พระดำ จนทสโร จากวัดเวฬุวัน เริ่มแรกได้สร้างศาลาพักพระขึ้น 1 หลัง ภายหลังนายยับพัด กองชิน ได้ขายที่ดินให้ขุนขจรโจรแสยง (หลวงอนุกูลประชากิจ) เพื่อสร้างวัดเมื่อ พ.ศ. 2471 แล้วได้นิมนต์พระดำมาจำพรรษา ใช้ชื่อว่า สำนักพุทธภูมิ ต่อมาได้มีผู้ซื้อที่ดินถวายเพื่อสร้างเพิ่มขึ้นอีก จนตั้งเป็นวัดเมื่อ พ.ศ. 2475 ในนาม 'วัดพุทธภูมิ' ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 40 เมตร ยาว 80 เมตร ประกอบพิธีผูกพัทธสีมาเมื่อวันที่ 16 มิถุนายน พ.ศ. 2486 และได้สถาปนาให้วัดพุทธภูมิเป็นพระอารามหลวงชั้นตรี ตั้งแต่วันที่ 17 เมษายน พ.ศ. 2523 อาคารเสนาสนะที่สำคัญ ได้แก่ พระอุโบสถหลังเดิม สร้างเมื่อ พ.ศ. 2483 ต่อมาทรุดโทรมจึงรื้อทิ้งและสร้างพระอุโบสถหลังใหม่วางศิลาฤกษ์ เมื่อวันที่ 14พฤษภาคม พ.ศ. 2519 อุโบสถกว้าง 8.5 เมตร ยาว 24 เมตร ผนังก่ออิฐฉาบปูน ด้านหน้าพระอุโบสถพระปรมาภิไธยย่อ ภ.ป.ร. อ้างอิง พุทธภูมิ พุทธภูมิ
วัดมาลาประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา แต่เดิมวัดมาลาประชาสรรค์เป็นที่พักสงฆ์ ได้รับอุทิศที่ดินจากนายราดและนางขวัญ ชาวไร่ จำนวน 14 ไร่ 2 งาน เมื่อ พ.ศ 2384 โดยมีพระครูวิบูลย์ ปรีชาญาณ วัดพระธาตุบาลิง ประเทศมาเลเซีย เป็นประธานสงฆ์ ภายหลังสงครามโลกครั้งที่สองสงบลงพระครูบริหารฐานปนกิจจากวัดพุทธภูมิ มาเป็นประธานสงฆ์ระหว่าง พ.ศ. 2496–2502 ต่อมาพระเรวัติ ชาวโร เป็นประธานสงฆ์ระหว่าง พ.ศ. 2533–2544 จนทางราชการแต่งตั้งเป็นเจ้าอาวาสรูปแรก และได้รับสถานะเป็นวัดอย่างถูกต้องตามกฎหมายเมื่อวันที่ 5 ตุลาคม พ.ศ. 2537 วัดได้รับพระราชทานวิสุงคามสีมา เมื่อวันที่ 1 กันยายน พ.ศ. 2560 ปัจจุบันพระครูสันติธรรมธร (ปฏิคม) เป็นเจ้าอาวาส คณะผู้บริหาร หจก.ชินวรยะลาก่อสร้าง หลังได้รับฉันทานุมัติจากคณะกรรมการวัดมาลาประชาสรรค์ ให้ดำเนินการจัดสร้างพระประธานในอุโบสถ โดยใช้ต้นแบบจากหลวงพ่อพระพุทธเจ้าองค์ดำ ณ เมืองนาลันทา กรุงราชคฤห์ ประเทศอินเดีย เป็นพระพุทธรูปแกะสลักจากหินแร่ ขนาดหน้าตักกว้าง 2.18 เมตร สูง 2.67 เมตร อ้างอิง มาลาประชาสรรค์
กีฬาสเกเลตันในโอลิมปิกฤดูหนาว 2022 – รอบคัดเลือก เป็นการแข่งขันสเกเลตันเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 50 ตำแหน่ง ระบบการคัดเลือก โควต้าทั้งหมด 50 ตำแหน่ง (25 ตำแหน่งต่อเพศ) จะมีให้สำหรับนักกีฬาเพื่อแข่งขันในโอลิมปิก แต่ละประเทศสามารถส่งนักกีฬาได้สูงสุด 6 คน (3 คนต่อเพศ) ในเดือนกรกฎาคม พ.ศ. 2561 คณะกรรมการระหว่างประเทศได้ย้ายโควต้าประเภทชายห้าคนไปเพิ่มในประเภทหญิงเพื่อให้เกิดความเท่าเทียมทางเพศ การคัดเลือกขึ้นอยู่กับคะแนนสะสมของฤดูกาลโอลิมปิกโดยการจัดอันดับโลก ณ วันที่ 16 มกราคม พ.ศ. 2565 การจัดสรรโควต้า ข้อมูลสรุปต่อไปนี้เป็นการแจกแจงการคัดเลือกโอลิมปิกตามการจัดอันดับและการปรับของ IBSF บุคคลชาย จำนวนเลื่อนหิมะ จำนวนประเทศ จำนวนนักกีฬาทั้งหมด ชาติ 3 2 6 2 6 12 1 7 7 25 15 25 บุคคลหญิง จำนวนเลื่อนหิมะ จำนวนประเทศ จำนวนนักกีฬาทั้งหมด ชาติ 3 2 6 2 4 8 1 11 11 25 17 25 อ้างอิง สเกเลตัน 2022
วัดท่าเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเรือ อำเภอท่ามะกา จังหวัดกาญจนบุรี วัดท่าเรือสร้างขึ้นเมื่อประมาณ พ.ศ. 2408 โดยหลวงจงภักดี (ต้นสกุลพันธุ์ภักดี) เป็นผู้สร้าง บริเวณวัดตั้งอยู่บริเวณเดียวกับสถานที่เป็นที่ตั้งของท่าเรือสำคัญในอดีตที่เรียกว่า ท่าเรือพระแท่น เป็นที่พักของเรือที่ใช้สัญจรขึ้นล่องขนถ่ายสินค้าและเป็นท่าเรือสำคัญในการเดินทางไปนมัสการพระแท่นดงรัง เมื่อสร้างวัดเสร็จแล้วไม่มีพระพุทธรูปที่จะบูชาประจำวัด จึงไปอาราธนาพระพุทธรูปจากอุโบสถร้างที่งบ้านท่าสารอยู่เหนือจากตำบลท่าเรือขึ้นไปตามลำน้ำประมาณ 1 กิโลเมตร เป็นพระประธานในอุโบสถ ขนานนามว่า หลวงพ่อเพชร เป็นพระพุทธรูปศิลปะอยุธยา ปางขัดสมาธิ สร้างด้วยศิลาแดง ขนาดหน้าตัก 29 นิ้ว มีลักษณะพุทธศิลปแตกต่างจากองค์อื่น ๆ คือ มีพระพักตร์ที่ดุ มีพระศก (เกศา) เป็นหนามขนุน ซึ่งบ่งบอกว่าสร้างในสมัยอู่ทอง รวมไปถึงยอดพระเกตุบนสุด ก็เป็นลักษณะหนามขนุนด้วย อุโบสถน่าจะสร้างราว พ.ศ. 2460 เนื่องจากกระเบื้องหลังคาโบสถ์เดิมมุงเป็นตัวเลข 2460 ได้รับการบูรณปฏิสังขรณ์มาหลายคราว แต่โดยภาพรวมถือว่ายังไม่มีการเปลี่ยนแปลงโครงสร้างโดยรวมนัก อุโบสถมีลักษณะก่ออิฐถือปูน ตั้งอยู่บนฐานปัทม์ มีพาไลยื่นออกมารองรับด้านหน้าอุโบสถ ทางเข้าออกพาไลมี 2 ช่องทาง ทางด้านทิศเหนือและทิศใต้ มีประตูทางเข้ามี 2 ช่อง กำแพงด้านทิศตะวันตกทึบ ช่องหน้าต่างมีด้านละ 2 ช่อง หลังคาอุโบสถเป็นหลังคาซ้อน 2 ชั้น มุงกระเบื้อง เครื่องลำยองเป็นปูนทั้งหมด ช่อฟ้าปากครุฑ หางหงส์เป็นแบบนาคเศียรเดียว หน้าบันด้านหน้าและหลังเป็นปูนปั้นเขียนสีลายพรรณพฤกษา ตรงกลางมีรูปปูนปั้นเทพพนมเช่นเดียวกัน ภายนอกอุโบสถมีกำแพงแก้วล้อมรอบ และเจดีย์อนุสาวรีย์บรรจุเถ้าอัฐิที่ชาวบ้านสร้างขึ้นค่อนช้างหนาแน่น แต่ปัจจุบันได้ถูกรื้อถอนออกไปทั้งหมด เนื่องจากทางวัดต้องการใช้พื้นที่บางส่วนในการก่อสร้างศาลาทรงจัตุรมุขหลังใหม่ อ้างอิง ท่าเรือ
ถูปาราม จัดแสดงที่พิพิธภัณฑ์อนุราธปุระ วฏทาเค (vaṭadāge) หรือชื่ออื่น ทาเค, ถูปาคาร และ เจติยาคาร เป็นรูปแบบของสิ่งปลูกสร้างในศาสนาพุทธที่พบในประเทศศรีลังกา วฏทาเคสำคัญได้แก่โปโลนนรูววฏทาเค, เมทีรีคิริยะ และ ฐิริยายะ วฏทาเคสร้างขึ้นเป็นทรงกลมรอบสถูปขนาดเล็กเพื่อปกป้องสถูป รวมถึงเป็นร่มเงาให้กับศาสนิกชนที่เดินทางมายังสถูป โครงสร้างค้พยันของวฏทาเคคือเสาซึ่งล้อมเป็นวงกลมหลายชั้น โดยชั้นในสุดจะสูงที่สุด และลดหลั่นลงมาตามรอบวง จำนวนเสานี้แตกต่างกันไปตามแต่ละที่ ตัวอย่างเช่นที่ลังการาม อาจเคยมีเสามากถึง 88 เสา อย่างไรก็ตาม มีข้อถกเถียงว่าจริง ๆ แล้วเสาเหล่านี้มีไว้เพื่อค้ำยันโครงสร้างหลังคาหรือไม่ เนื่องจากหากเป็นหลังคาคลุมจริง จะหมายความว่ายอดของสถูปก็ต้องถูกบดบังไปด้วย โดยทั่วไปวฏทาเคมีทางเข้าสี่ทาง ส่วนใหญ่ตั้งไปตามทิศหลักทั้งสี่ บางที่เช่นที่ถูปารามมีเพียงทางเข้าเดียว ซุ้มทางเข้าออกจะตกแต่งอย่างวิจิตร มีการประดับหินต่าง ๆ เช่น โกระวักกะละ, สกัณฑะปะหานะ และ มุรุคะละ อ้างอิง บรรณานุกรม title=Vatadageya: Vatadageya – publisher=Story of date=https://www.storyofceylon.com/vatadageya/}}
วัดปทุมวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักชัย อำเภอลาดบัวหลวง จังหวัดพระนครศรีอยุธยา มีที่ดินตั้งวัดเนื้อที่ 17 ไร่ วัดปทุมวัน เดิมมีชื่อว่า วัดคลองญี่ปุ่น หรือ วัดญี่ปุ่น ที่มาของชื่อวัดเหตุเพราะครั้งหนึ่งได้มีพวกทหารญี่ปุ่นมาตั้งค่ายพักค้างแรมและทำการขุดคลองเพื่อเป็นเส้นทางในการเดินทางไปจังหวัดกาญจนบุรี จึงเรียกคลองญี่ปุ่น รวมถึงเรียกวัดว่า 'วัดญี่ปุ่น' ตั้งวัดเมื่อ พ.ศ. 2455 โดยมีกำนันหนู นางทับทิม พูลชะโก และนายย้อย นางลำจวน ล่วงลือ เป็นผู้ถวายที่ดินสร้างวัด ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477 ปูชนียวัตถุและสิ่งศักดิ์สิทธิ์ที่สำคัญ ได้แก่ พระพุทธรูปโบราณ จำนวน 5 องค์ เป็นพระพุทธรูปเนื้อสำริด ความสูง 2.5 เมตร เป็นปางห้ามสมุทร 1 องค์ ปางห้ามญาติ 4 องค์ จีวรลายดอกพิกุล อายุกว่า 300 ปี รูปแบบสมัยอยุธยาตอนปลาย พระพุทธรูปปางมารวิชัย ไม่มีชื่อปรากฏ เนื้อสำริด หน้าตักกว้าง 5 นิ้ว สูง 11 นิ้ว อายุกว่า 200 ปี สมัยรัตนโกสินทร์ ปัจจุบันพระพุทธรูปองค์นี้เก็บรักษาไว้ที่หอสวดมนต์ หลวงพ่อพระพุทธปฐมธัมจักร หลวงพ่อรวย หลวงพ่อประทานพร หลวงพ่อนวม พระเจ้า 5 พระองค์และพระสามสมัย พระหยกเขียว 'หลวงพ่อมุณีรัตนมงคล' หลวงพ่อหยกประทานพรสมเด็จพระเกศแก้วจุฬามณีศรีเตาะเจริญสุข ศาลปู่แก่น และศาลปู่หนู ภายในหอสวดมนต์มีภาพจิตรกรรมฝาผนังเรื่องราวชาดกและภาพพุทธประวัติ การให้สีของแต่ละภาพจะใช้สีโทนอ่อน เพื่อไม่ให้ตัดกับฝาผนังไม้สัก อ้างอิง ปทุมวัน
วัดทรายมูลพม่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ วัดทรายมูลพม่า หรือ วัดทรายมูลม่าน ตั้งวัดเมื่อ พ.ศ. 2101 ศิลปกรรมที่มีรูปแบบพม่าสร้างเมื่อสมัยสงครามโลกครั้งที่ 2 มีเจ้าอาวาสรูปเดิมคือพระครูอูอาสะกะ อาสโก เป็นที่นับถือของชาวพม่าในเชียงใหม่ แต่ภายหลังเมื่อเจ้าอาวาสมรณภาพลงไป ตามพระราชบัญญัติของคณะสงฆ์ที่พึ่งออกมาใหม่ได้กำหนดให้ต้องแต่งตั้งเจ้าอาวาสเป็นคนไทย จึงตั้งรักษาการณ์เข้ามาดำเนินการ แต่ทางกลุ่มแรงงานพม่าไม่พอใจ แต่ภายหลังก็ได้ให้เจ้าอาวาสพม่ามาครองวัด ปัจจุบัน คือ พระอาจารย์ โกณฑัญญะ อาคารเสนาสนะที่สำคัญ ได้แก่ กุฎิ 2 หลัง หลังที่ 1 สร้างเมื่อ พ.ศ 2497 ได้รับการบูรณะขึ้นเมื่อ พ.ศ. 2457 โดยก่ออิฐโบกปูนรูปแบบศิลปะพม่า มีพระประธานประดิษฐานอยู่ 3 องค์ องค์ที่ 1 มีขนาดหน้าตักกว้าง 4 ศอก องค์ที่ 2 มีขนาดหน้าตักกว้าง 4 ศอก พระพุทธรูปทั้ง 3 องค์ สร้างเมื่อ พ.ศ. 2457 ส่วนผนังทั้ง 2 ด้านมีงานเขียนสีจิตรกรรมฝาผนังเรื่อง มหาเวสสันดรชาดก กุฎิหลังที่ 2 สร้างเมื่อ 2509 เป็นอาคารตึก 2 ชั้น ที่พักของพระสงฆ์ ภายในมีพระประธานบนกุฏิ 1 องค์ มีขนาดหน้าตักกว้าง 4 ศอก ก่ออิฐถือปูนปางมารวิชัย องค์สีขาว รูปแบบศิลป์แบบพม่า หลังวิหารมีองค์เจดีย์สีทอง 2 องค์ เจดีย์องค์ที่ 1 สูงประมาณ 20 เมตร สร้างขึ้นเมื่อ พ.ศ. 2387 เจดีย์องค์ที่ 2 สูงประมาณ 9 เมตร สร้างขึ้นเมื่อ พ.ศ. 2432 เป็นเจดีย์ศิลปะมอญผสมพม่า ลักษณะแปดเหลี่ยมย่อมุมที่ทำให้ฐานลาด และบัวคว่ำ มีเจดีย์บริวารที่ด้านล่างของฐาน ปูชนียวัตถุ คือ พระพุทธรูปหยกขาวพม่าสูง 5 ฟุต ปางปฐมเทศนา แกะจากหินหยกพม่าโดยช่างฝีมือจากเมืองมัณฑะเลย์ อ้างอิง ทรายมูลพม่า
รางวัลนาฏราช สาขานักแสดงนำหญิง(บนแพลตฟอร์มออนไลน์)ยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงชายที่แสดงบทนำได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง สมกับเป็นนักแสดงมืออาชีพ ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ ซึ่งรางวัลนี้ถือเป็นอีกหนึ่งรางวัลใหญ่ของงาน ที่พิจารณาจากการฉายลงบนแพลตฟอร์มออนไลน์ เกณฑ์การตัดสิน การแสดงออกทางสีหน้า ท่าทาง และคำพูดที่เหมาะสมกับบทบาทที่ได้รับ การตีความบทบาทที่ได้รับ การใช้ภาษาอย่างถูกต้อง เหมาะสม ผู้ได้รับรางวัลและเข้าชิง |เขมนิจ จามิกรณ์ ชนะจากละคร Mother เรียกฉันว่า...แม่ (2563) Davika |ดาวิกา โฮร์เน่ ชนะจากละคร เรื่องตลก 69 เดอะซีรี่ส์ (2566) + ครั้งปีที่จัด นักแสดง เรื่อง บทบาท พ.ศ. 2563 (12) เขมนิจ จามิกรณ์ Mother เรียกฉันว่า...แม่ ทิชา เจนกิจโสภณ มชณต สุวรรณมาศ Voice in The Rain (เสียงรักในสายฝน) ระริน ภัทภษพิสิฐ (ริน) รมิดา จีรนรภัทร After Dark The Series อาทิตย์อัสดง ดาว พ.ศ. 2564 (13) ไม่มีการมอบรางวัลในสาขานี้ พ.ศ. 2565 (14) พ.ศ. 2566 (15) ดาวิกา โฮร์เน่ เรื่องตลก 69 เดอะซีรี่ส์ ตุ้ม ชญานิษฐ์ ชาญสง่าเวช Return Man ยอดรักนักทวงคืน พริบพราว ภัณฑิรา พิพิธยากร Get Rich เปิด/โรงเรียน/ปล้น โรส พ.ศ. 2567 (16) วรนุช ภิรมย์ภักดี อย่ากลับบ้าน วารี จารึกอนันต์ ชญานิษฐ์ ชาญสง่าเวช Good Doctor หมอใจพิเศษ พญ.พรีมลดา เอชวดานนท์ (หมอพรีม) นลินทิพย์ สกุลอ่องอำไพ Remember จําจนตาย ธารริน หรรษา จึงวิวัฒนวงศ์ The Outing ทริปซ่อนชู้ สิริน อัษฎาพร สิริวัฒน์ธนกุล ฆาตกรรม เดอะมิวสิคัล The Musical Murder ปานประกาย สมุทรไกร (หนูดาว)
วัดจอมเพชร เป็นวัดร้างตั้งอยู่ที่เมืองจอมเพชร แขวงหลวงพระบาง ประเทศลาว ตั่งอยู่บนยอดภูเพชร ทางทิศเหนือของบ้านเชียงแมน ห่างจากเมืองหลวงพระบางประมาณ 3 กิโลเมตร สามารถมองเห็นทัศนียภาพของแม่น้ำโขงและเมืองหลวงพระบาง วัดจอมเพชรสร้างเมื่อ พ.ศ. 2431 (ค.ศ. 1888) สร้างและบูรณะโดยช่างฝีมือชาวลาวและช่างฝีมือชาวไทย อีกตำนานเล่าว่า มีการแข่งขันระหว่างผู้ชายกับผู้หญิงในการสร้างวัดว่าวัดผู้ใดจะสร้างกันเสร็จก่อน ฝ่ายหญิงสร้างวัดเพียวัดและธาตุวัดจอมเพชร ส่วนฝ่ายชายสร้างวัดสีพรม เนื่องจากฝ่ายหญิงล้วงความลับของฝ่ายชายได้ จึงทำให้สร้างวัดได้เสร็จก่อน นักเขียนสารคดีบางคนกล่าวว่า วัดนี้สร้างในสมัยรัชกาลพระบาทสมเด็จพระจุลจอมเกล้าเจ้าอยู่หัว ครั้งที่หลวงพระบางยังอยู่ใต้การปกครองของประเทศสยาม โดยกองทัพสยามครั้งที่ยกพลมาปราบจีนฮ่อ โดยการนำของเจ้าพระยาสุรศักดิ์มนตรี (เจิม แสง-ชูโต) อุโบสถที่ตั้งอยู่หน้าพระธาตุสร้างตามแบบสถาปัตยกรรมอยุธยาตอนปลาย ฐานอุโบสถแอ่นโค้งแบบท้องเรือสำเภาอันเป็นรูปแบบที่นิยมในสมัยอยุธยาตอนปลาย ผนังด้านมีภาพจิตรกรรมแบบจีนและไทย หลังอุโบสถมีเจดีย์คู่ เป็นเจดีย์ทรงระฆังในผังกลม เหลือเพียงโกลนอิฐ ปูนที่ฉาบไว้ชำรุดเป็นส่วนใหญ่ ส่วนฐานสูง ซ้อนชั้นลดหลั่นกัน 5 ชั้น ฐานเขียนมี 2–3 ชั้น จากนั้นเป็นบัวหงายซึ่งประกบกับบัวคว่ำ ต่อด้วยท้องไม้ซึ่งซ้อนกัน 5 ชั้น องค์เจดีย์มีขนาดเล็กและยืดสูง ส่วนยอดไม่ปรากฏการทำบัลลังก์ มียอดเป็นลักษณะคล้ายบัวคลุ่มเถาและต่อด้วยปลียอด อ้างอิง จอมเพชร
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยบุรี อำเภอเมืองพัทลุง จังหวัดพัทลุง ตามทำเนียบวัดในจังหวัดพัทลุง ของพระครูอริยสังวร (เอียด) อดีตเจ้าคณะจังหวัดพัทลุง ระบุว่าวัดแจ้งสร้างขึ้นเมื่อ พ.ศ. 2381 ตรงกับสมัยพระบาทสมเด็จพระนั่งเกล้าเจ้าอยู่หัว ต่อมา พ.ศ. 2415 พระครูกาแก้วเป็นเจ้าอาวาส หลังจากนั้นก็มีพระครูการาม (กิ้มงั่ว) เป็นเจ้าอาวาส ในสมัยนั้นวัดแจ้งเป็นวัดที่เจริญมากเพราะยังเป็นสำนักการศึกษา แต่ภายหลังประชาชนจำนวนมากได้อพยพไปอาศัยในตัวเมือง ทำให้วัดมีสภาพเป็นวัดร้าง วัดได้รับพระราชทานวิสุงคามสีมาเมื่อ พ.ศ. 2412 ปัจจุบันเป็นวัดที่มีพระสงฆ์ เจ้าอาวาสปัจจุบัน ชื่อ พระครูสิทธิการโสภณ อาคารเสนาสนะที่สำคัญ ได้แก่ อุโบสถเป็นอาคารไม้ทรงโถงไม่มีฝาผนัง ฐานก่อด้วยอิฐถือปูน เจดีย์ตั้งอยู่หน้าอุโบสถเป็นเจดีย์ก่อด้วยอิฐถือปูน ฐานรูปสี่เหลี่ยมองค์ระฆัง ทรงลังกา สูงประมาณ 10 เมตร สร้างเมื่อ พ.ศ. 2414 โดยพระครูกาแก้ว พระภิกษุสงฆ์ และพระยาวรวุฒิไวยจางวาง (น้อย จันทรโรจวงศ์) ผู้ว่าราชการเมืองพัทลุง ต่อมาเมื่อ พ.ศ. 2484 เจดีย์ถูกพายุฝนพัดหักทำลายลง ภายในเจดีย์ชาวบ้านได้พบเงินนโม พระพุทธรูปถ้วยชามเบญจรงค์ ถ้วยนรสิงห์จำนวนมากมาย และเมื่อขุดหลุมลูกนิมิตตรงกลางอุโบสถและฐานเจดีย์ ได้พบศิลปะโบราณวัตถุจำนวนมาก เช่น พระธาตุ สำเภาเงินสำเภาทอง ถ้วยชามลายคราม เงินอีแปะพัทลุง กุณโฑ เต้าปูน พานขันทองแดง เงินพดด้วง และจารึกบนแผ่นอิฐหินแดง วัดแจ้งมีเกจิอาจารย์ คือ พระครูสิทธิการโสณ (ผ่อง) ฐานุตฺตโม ท่านได้สร้างวัตถุมงคลต่าง ๆ อ้างอิง แจ้ง
บางกระบือ เป็นตำบลในอำเภอบางคนที จังหวัดสมุทรสงคราม เดิมมีฐานะเป็นองค์การบริหารส่วนตำบล ปัจจุบันอยู่ในความดูแลของเทศบาลตำบลบางกระบือตั้งแต่ปี พ.ศ. 2552 ที่ตั้งและอาณาเขต ตำบลบางกระบือมีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลกระดังงา และตำบลจอมปลวก ทิศตะวันออก ติดต่อกับตำบลท่าคา (อำเภออัมพวา) ทิศใต้ ติดต่อกับตำบลบางช้าง (อำเภออัมพวา) ทิศตะวันตก ติดต่อกับตำบลกระดังงา และตำบลบางพรม ประวัติ พื้นที่เดิมมีฐานะเป็นตำบลในอำเภอสี่หมื่น (อำเภอบางคณฑี) มณฑลราชบุรี ตั้งเป็นตำบลตั้งแต่ พ.ศ. 2440 ก่อนจะเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลบางกระบือที่มีพื้นที่ 5 หมู่บ้านจึงให้ยุบรวมเข้ากับพื้นที่พื้นที่ 2 ตำบล โดยพื้นที่หมู่ 1 บ้านวัดตะโหนดราย, หมู่ 2 บ้านคลองสวนกลาง, หมู่ 3 บ้านสวนกลางบางใหญ่ ให้นำไปตั้งเป็นพื้นที่หมู่ 8-10 ของตำบลจอมปลวก และพื้นที่หมู่ 4 บ้านบางกระบือ, หมู่ 5 บ้านหนองอ้อ ให้นำไปตั้งเป็นพื้นที่หมู่ 9-10 ของตำบลบางพรม ก่อนที่ในปี พ.ศ. 2490 ได้นำพื้นที่ที่เคยยุบรวม มาจัดตั้งขึ้นเป็น ตำบลบางกระบือ อีกครั้ง โดยมีพื้นที่การปกครอง 5 หมู่บ้านดังเดิม พื้นที่ได้จัดตั้งขึ้นเป็นสภาตำบลในปี พ.ศ. 2517 และตั้งขึ้นเป็นองค์การบริหารส่วนตำบลในปี พ.ศ. 2539 ต่อมาทางกระทรวงมหาดไทยได้พิจารณาพื้นที่ตำบลบางกระบือ มีพื้นที่ 3.14 ตารางกิโลเมตร ประชากร 1,997 คน และมี 502 ครัวเรือน โดยพื้นที่มีความเจริญอย่างรวดเร็วเป็นอย่างมากทั้งด้านอาคาร ที่อยู่อาศัย และเศรษฐกิจ จึงให้จัดตั้งขึ้นเป็นเทศบาลตำบลบางกระบือในปี พ.ศ. 2552 การปกครองส่วนภูมิภาค การปกครองส่วนภูมิภาค ตำบลบางกระบือแบ่งพื้นที่การปกครองออกเป็น 5 หมู่บ้าน ได้แก่ หมู่ที่ 1 บ้านวัดตะโหนดราย หมู่ที่ 2 บ้านคลองสวนกลาง หมู่ที่ 3 บ้านสวนกลางบางใหญ่ หมู่ที่ 4 บ้านบางกระบือ หมู่ที่ 5 บ้านหนองอ้อ อ้างอิง บางกระบือ บางกระบือ บางกระบือ
วัดนิโครธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับเที่ยง อำเภอเมืองตรัง จังหวัดตรัง ปัจจุบันมีพระมหาสุวรรณ วิชฺชาธโร (ปธ.7) เป็นรักษาการเจ้าอาวาส วัดนิโครธาราม หรือ วัดกุฎิใน ตั้งวัดเมื่อ พ.ศ. 2392 ในรัชสมัยพระบาทสมเด็จพระนั่งเกล้าเจ้าอยู่หัว เดิมวัดตั้งอยู่ที่โคกสูงกลางทุ่ง ชาวบ้านเรียกว่า วัดไทรขนุน ได้รับพระราชทานวิสุงคามสีมา เมื่อวันที่ 1 ธันวาคม พ.ศ. 2471 เขตวิสุงคามสีมา กว้าง 80 ยาว 112 เมตร วัดมีสำนักปฏิบัติธรรมที่ก่อตั้งมาตั้งแต่สมัยพระครูปัญญาวราภิยุต (ณรงค์ ฐิตสจฺโจ น.ธ.เอก ปธ.5) เป็นเจ้าอาวาส อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็ก หลังคา 2 ชั้น อุโบสถกว้าง 9 เมตร ยาว 17 เมตร ศาลาการเปรียญเป็นอาคารคอนกรีต กว้าง 14 เมตร ยาว 26 เมตร กุฏิสงฆ์ 10 หลัง รูปหล่อพระพุทธเจ้าน้อยสร้างโดยดําริของพระครูเมธีวรวัฒน์ (พิเชษฐ โสภณจิตฺโต น.ธ.เอก ปธ.6) อดีตเจ้าอาวาส และปูชนียวัตถุต่างๆ พระประธานในอุโบสถเป็นพระพุทธชินราชจำลองสร้างด้วยทองสัมฤทธิ์ ปัจจุบันอุโบสถหลังเก่าได้ถูกรื้อถอน และสร้างขึ้นใหม่โดยดําริของพระมหาสุวรรณ วิชฺชาธโร (ปธ.7) รักษาการเจ้าอาวาส อ้างอิง นิโครธาราม